ખાંડવપ્રસ્થના ગવર્મેન્ટ રેસિડન્સમાં થ્રીડી ટેકનોલોજીનો ઉપયોગ કરાયો છે એવી વાતો પણ વહેતી થઈ છે અને ત્યાંનું લિવિંગ સ્ટાન્ડર્ડ હસ્તિનાપુરથી ખૂબ ઉંચુ છે એવી ટ્વિટ એક એન આર એચ (નૉન રેસિડન્ટ ઑફ હસ્તિનાપુર) દ્વારા થઈ છે. અને ત્યારથી જ વત્સ દુર્યોધનની એ જોવાની ઇચ્છા જોર કરી રહી છે, ઑફીશીયલ ઇન્વિટેશનની રાહ જોવાઈ રહી છે. જો ઇન્વિટેશન ન આવે તો ધરણા પર બેસવાની વત્સ દુઃશાસને ધમકી આપી છે. લાગે છે એ ધરણા માટે કાયમ સ્ટેન્ડબાય જ રહેશે.